သင်ယူဖို့ အကောင်းဆုံး အခွင့်အရေးတချို့က
ဦးနှောက်ခြောက်စေတဲ့ အချိန်လေးတွေဖြစ်ပါတယ်။
ဒီလို အခိုက်အတန့်တွေမှာ စူးစမ်း မေးမြန်းဖို့ စတင်ပါ။
ဒီလို အခိုက်အတန့်တွေက သမိုင်းတလျောက် ရှိခဲ့ပြီး
တကယ့် အံဖွယ်ရာ တွေ့ရှိမှုတချို့ ရှိခဲ့ပါတယ်။
ဒီပုံပြင်က ဥပမာပေါ့။
တစ်ခါက အာခိမိဒိ ခေါ်တဲ့ လူတစ်ဦး ရှိခဲ့တယ်။
ဘီစီ ၂၈၇၊ စစ္စလီ ကျွန်းက Syracuse မြို့မှာ သူ့ကို မွေးပါတယ်။
သူဟာ ဂရိ သင်္ချာပညာရှင်၊ ရူပဗေဒပညာရှင်၊ အင်္ဂျင်နီယာ
တီထွင်သူနဲ့ နက္ခတ္တဗေဒသမားတစ်ဦးပါ။
တစ်နေ့... စစ်စ္စလီဘုရင်ကြီးက ရွှေပန်းထိမ်သည်က သူ့ကို
လှည့်စားသလားဆိုတာကို ဖော်ထုတ်ပေးဖို့ အာခိမိဒီကို ဆင့်ခေါ်တယ်။
ဘုရင်ကြီးက သရဖူတစ်ခုလုပ်ဖို့ လိုအပ်တဲ့ ရွှေပမာဏ တိကျကို
ပန်းထိမ်သည်ထံ ပေးခဲ့ကြောင်း မိန့်ပါတယ်။
သို့သော် သရဖူ ရတဲ့အခါ မင်းကြီးက၊ ပန်းထိမ်သည်က လူလည်ကျပြီး ရွှေအနည်းကို
သူ့ဖို့ ယူကာ သရဖူထဲမှာ ငွေထည့်သုံးထားကြောင်းကို
သံသယဝင်ပါတယ်။
မင်းကြီးက ပြဿနာဖြေရှင်းဖို့ အာခိမိဒိကို မိန့်ပါတယ်။
ဒါပေမဲ့ တားမြစ်ချက်တစ်ခုရှိတာက သရဖူကို ထိခိုက်အောင် မလုပ်ရဘူးဆိုတာပါ။
တစ်နေ့ သူရေချိုးနေစဉ်မှာ
အာခိမိဒိက.. ရေဇလားထဲ စိမ်လိုက်တဲ့အခါ ဇလားထဲက ရေတွေ
မြင့်တက်လာပြီး လျှံကျကြောင်းကို သူ သတိပြုမိခဲ့ပါတယ်။
ဖယ်ထုတ်တဲ့ ရေပမာဏဟာ သူ့ခန္ဓာကိုယ် နှစ်လိုက်တဲ့
ပမာဏအပေါ်မှုတည်ကြောင်း သူ.. ရုတ်တရက် သဘောပေါက်ခဲ့ပါတယ်။
ဒီတွေ့ရှိချက်က ရေဇလားထဲက ခုန်ထွက်တဲ့အထိ သူ့ကိုစိတ်လှုပ်ရှားစေကာ
ကိုယ်ဗလာနဲ့ လမ်းပေါ်လျှောက်ပြေးရင်း Eureka လို့ အော်ပါတော့တယ်။
ရှေးဂရိစကားအရ ဒါက ငါတွေ့ပြီဆိုတဲ့ အဓိပ္ပာယ်ပါ။
သူ ဘာကို တွေ့ခဲ့တာပါလဲ။
ဘုရင့်ပုစ္ဆာကို ဖြေရှင်းဖို့ နည်းတွေ့တာပါ။
ရွှေစင်ရဲ့ သိပ်သည်းမှုနဲ့ သရဖူရဲ့ သိပ်သည်းမှု တူ၊ မတူ
သိရဖို့ အာခိမိဒိအနေနဲ့ စစ်ဆေးဖို့ လိုကြောင်းကို ခင်ဗျားသိပါတယ်။
သိပ်သည်းဟာ ၀တ္ထုတစ်ခုရဲ့ ဒြပ်ထုကို ၎င်းရဲ့ ထုထည်နဲ့ စားခြင်းပါ
ရွှေစစ်စစ်က အလွန် သိပ်သည်းပြီး ငွေက သိပ်သည်းမှု နည်းပါတယ်။
သရဖူထဲမှာ ငွေပါရင်တော့ ရွှေအစစ်နဲ့ ပြုလုပ်သည်ထက် သိပ်သည်းမှု နည်းပါလိမ့်မယ်။
သို့သော် ဘာနဲ့ပဲလုပ်လုပ် သရဖူကတော့ ဒီပုံပဲ ဖြစ်ပါလိမ့်မယ်။
ထုထည်တူတယ်လို့ ဆိုလိုတာပါ။
အရင်ဆုံး သရဖူရဲ့ ဒြပ်ထုကို တိုင်းပြီးတော့
၎င်းရဲ့ ထုထည်ကို အာခိမိဒိ တိုင်းနိုင်ရင်
ဘယ်လောက် သိပ်သည်းတာကို သူ တွေ့နိုင်ပါတယ်။
ဒါပေမဲ့ သရဖူရဲ့ ထုထည် တိုင်းဖို့က မလွယ်ပါဘူး သေတ္တာ သို့မဟုတ်
ဘောလုံးလို ၎င်းက ပုံသဏ္ဌာန်မှန် မဟုတ်လို့ပါ။
၎င်းရဲ့ အရွယ်ကိုတိုင်းပြီး တခြးာ ပုံစံတွေလို မြောက်လို့မရနိုင်ပါဘူး။
အာခိမိဒိ သဘောပေါက်လိုက်တဲ့ ဖြေရှင်းချက်က
သရဖူကို ရေဇလားထဲ နှစ်ဖို့ဖြစ်ပါတယ်။
ရေထဲမှာ ၎င်းကိုထားပြီး ရေကို ဘယ်လောက်ဖယ်ထုတ်လဲ ကြည့်ခြင်းဖြင့်
ထုထည်ကို သူတိုင်းနိုင်ပြီး
သရဖူရဲ့ သိပ်သည်းဆကို သူတွက်နိုင်ပါတယ်။
သရဖူရ ရွှေစစ်စစ်ထက် သိပ်သည်းမှု နည်းရင်တော့
ပန်းထိမ်သည်က မင်းကြီးကို လှည့်စားတာ သိပ်ကို သေချာပါတယ်။
အာခိမိဒိက မင်းကြီးထံပြန်သွားပြီး သူ့ စမ်းသပ်ချက်ကို လုပ်တဲ့အခါ
ပုံပြင်အရတော့ ပန်းထိမ်သည်က မင်းကြီးကို တကယ်ပဲ လှည့်စားကြောင်းနဲ့
ငွေတချို့ ရောထားကြောင်း သူတွေ့ခဲ့ပြီး ဒီကနေ့ခေတ်မှာ
ထုထည်တိုင်းဖို့ အရာ၀တ္ထုက ရေကို ဖယ်ထုတ်တဲ့ နည်းအသုံးပြုခြင်းကို
အာခိမိဒိ နိယာမလို့ ခေါ်ပါတယ်။ ခင်ဗျား နောက်တစ်ခါ ရေချိုးရင်
အာခမိဒိ နိယာမ လုပ်ဆောင်ပုံကို ခံစားနိုင်ပြီးတော့
ခင်ဗျား ကိုယ်ပိုင်ဟန်နဲ့ ဉာဏ်ကျယ်တဲ့ စိတ်ကူးတစ်ခု ရသွားနိုင်ပါတယ်။